Ekspert om ny Taliban-leder: – Kan bety flere radikale elementer til IS
Det melder nyhetsbyrået Reuters. Onsdag kom meldingen om at terrorgruppens leder siden 1990-tallet, mulla Omar, skal ha gått bort for to år siden. USA utlovde en dusør på 10 millioner dollar for Omars hode og islamistlederen var blant verdens mest ettersøkte personer etter at han gikk i dekning i 2001. Taliban har bekreftet dødsfallet, ifølge AP. Mansour skal ha blitt utnevnt på et møte i Pakistan torsdag. Blodig tiår: Slik herjer Taliban i nabolandet Pakistan – Shura-møtet som ble holdt utenfor Quetta, var enstemmige i valget av mulla Mansour, sa en av deltakerne etter møtet. Mansour var tidligere minister for luftfart da Taliban styrte Afghanistan fra midten av 1990-tallet og frem til den USA-ledete invasjonen i 2001. I 2010 skal han ifølge meldinger i mediene ha blitt utpekt som øverste kommandant for Taliban i Afghanistan.Seniorforsker Arne Strand ved Christian Michelsens institutt (CMI) betegner utnevnelsen av Mansour som «ekstremt spennende», og sier det er sannsynlig at han vil fremstå som en synlig leder utad for islamistbevegelsen. – Han tilhører et mer tradisjonelt, moderat religiøst lederskap i Afghanistan, og har advart mot at IS etablerer seg i landet. Sånn sett må han fremstå som en samlende leder for at de mest radikale fraksjonene av Taliban ikke går over til IS, sier Strand til VG. Pakistansk Taliban: Vil fortsette å angripe skoler Han poengterer at det neppe er tilfeldig at nyheten om utvelgelsen kommer samtidig som det har blitt kjent at fredssamtalene mellom Taliban og den afghanske regjeringen utsettes som følge av mulla Omars død. – Jeg tolker Mansour som forhandlingsvillig. Han ønsker trolig en større innflytelse fra afghansk Taliban i forhandlingen. Det store spørsmålet er om han representerer en større grad av uavhengighet fra Pakistan, sier Strand.Mansour skal være rundt 55 år gammel, og kommer fra Kandahar-provinsen i det sørlige Afghanistan. Han flyktet til Karachi i Pakistan etter at amerikanske styrker kastet Taliban ut av landet. Men etter hvert som gruppen begynte å bygge opp sin tilstedeværelse i Afghanistan igjen, vendte han tilbake. Han har den siste tiden blitt omtalt som nestleder i Taliban. Har du fått med deg?:Den enøyde terror-strategen (krever innlogging) Mansoor har holdt en relativt lav profil i Taliban, men ble svært sentral da Indian Airlines Flight 814 i desember 1999 ble kapret mellom Kathmandu og Delhi. Flyet ble tvunget til å lande i Mansoors hjemby Kandahar, og den nå nyvalgte lederen spilte en sentral rolle i forhandlingene som førte til at India løslatte flere pakistanske militante i bytte mot gislene som ble holdt på flyet, skriver Asia Times.
Taliban har utnevnt Akhtar Mohammed Mansour til ny leder, ifølge to høytstående medlemmer av opprørsgruppen. leder, ifølge to høytstående medlemmer av opprørsgruppen.